# Partit de la Unitat Nacional

El Partit de la Unitat Nacional (hebreu: המחנה הממלכתי, HaMaḥane HaMamlakhti‎) és una coalició política israeliana formada pels partits Blau i Blanc de Benny Gantz, l'ex-comandant en Cap de les Forces de Defensa d'Israel Gadi Eizenkot i el parlamentari Matan Kahana.
La coalició fou creada per tal de participar en les eleccions legislatives d'Israel de 2022. Fou part del govern d'Israel, liderat per Binyamín Netanyahu, de l'octubre de 2023 al juny de 2024. Inicialment, el partit Nova Esperança de Gideon Sa'ar també formava part de l'aliança, però l'abandonà el març de 2024.

## Història

Benny Gantz i Gideon Sa'ar van anunciar una aliança entre els seus dos partits el 10 de juliol de 2022 que inicialment es va anomenar Blau i Blanc - Nova Esperança, i que tenia la intenció de concórrer a les eleccions de novembre de 2022. A l'aliança s'hi van unir l'antic cap de l'estat major de les FDI Gadi Eizenkot i l'antic diputat de Yamina Matan Kahana el 14 d'agost, moment en què va passar a anomenar-se Partit de la Unitat Nacional. La diputada de Yamina Shirly Pinto es va unir al partit el 22 d'agost. Després de les eleccions, el partit es va mantindre a l'oposició fins als atacs terroristes de Hamàs l'octubre de 2023 que van provocar l'inici d'una guerra entre Israel i Hamàs, moment en què cinc membres de la coalició (Benny Gantz, Gadi Eizenkot, Gideon Sa'ar, Hili Tropper i Yifat Shasha-Biton) van entrar al govern de Binyamín Netanyahu com a ministres sense cartera.
El 12 de març de 2024, el partit Nova Esperança va anunciar que deixava la coalició i el seu líder Gideon Sa'ar va demanar d'entrar al gabinet de guerra. Sa'ar considerava que els representants del partit al gabinet de guerra no transmetien el seu missatge.

## Composició

| Nom | Nom | Líder | Ideologia | Posició | Diputats |
| | Resiliència per a Israel | Benny Gantz | Sionisme, Socioliberalisme | Centre | 6 / 120 |
| | Independents | | | | 2 / 120 |

### Antics membres

| Nom | Nom | Líder | Ideologia | Posició | Etapa |
| | Nova Esperança | Gideon Sa'ar | Sionisme, nacional liberalisme | Centredreta a Dreta | 2022- març de 2024 |

## Resultats electorals

| Any | Líder | Vots | % | Escons | +/– | Govern |
| 2022 | Benny Gantz | 432.381 | 9,08 | 12 / 120 | 2 | Oposició (2022-23) |
| 2022 | Benny Gantz | 432.381 | 9,08 | 12 / 120 | 2 | Coalició (2023-24) |
| 2022 | Benny Gantz | 432.381 | 9,08 | 12 / 120 | 2 | Oposició (2024-) |

## Líders

| | Líder | Líder | Inici | Final |
| 1 | | Benny Gantz | 2022 | En el càrrec |

## Referències

* ↑ Keller-Lynn, Carrie. «Ex-IDF chief Eisenkot, former Yamina minister Kahana join Gantz-led ‘National Unity’». The Times of Israel, 14-08-2022. [Consulta: 14 agost 2022].
* 1 2 «Gideon Sa'ar to break away from National Unity, demands to join Israel's war cabinet» (en anglès). The Jerusalem Post, 12-03-2024.
* ↑ Breuer, Eliav; Meitav, Roman. «Gantz and Sa'ar sign political merger in bid to take votes from Lapid» (en anglès). The Jerusalem Post. [Consulta: 21 juliol 2022].
* ↑ Azulai, Moran; Karni, Yuval «In political partnership Gantz, Sa'ar aim for unity government». , 10-07-2022 [Consulta: 14 agost 2022].
* ↑ Keller-Lynn, Carrie. «100 days out from election, campaign ads battle for soft-right voters». The Times of Israel, 25-07-2022. [Consulta: 14 agost 2022].
* ↑ ; Eliav Breuer«Eisenkot joins Gantz, Sa'ar in National Unity Party». The Jerusalem Post, 14-08-2022. [Consulta: 14 agost 2022].
* ↑ «Israel Elections: Shirely Pinto leaves Zionist Spirit for Gantz's National Unity». The Jerusalem Post, 22-08-2022. [Consulta: 23 agost 2022].
* ↑ Bellés, Dolors. «Netanyahu i l'opositor Gantz acorden de crear un govern d'emergència a Israel». El Punt Avui, 17-10-2023.

## Vegeu també

* Hili Tropper.